ՄԻԱՍՆՈՒԹԵԱՆ ՈՒԺԸ
Մարդասիրական եւ բարեգործական ազնիւ մղումներից ելնելով, միասնակամ եւ համախմբուած աշխատանքի շնորհիւ ՀՅԴ Արցախի Երիտասարդական եւ «Արամ Մանուկեան» ուսանողական միութիւնների կողմից, սոյն թուականի մարտի 31-ին ԼՂՀ Ստեփանակերտի «Մշակոյթի եւ երիտասարդութեան պալատում» կազմակերպուեց բարեգործական համերգ, որից ստացուած ողջ հասոյթը տրամադրուեց 20-ամեայ Արմէն Համբարձումեանի բուժմանը:
Բարեգործական համերգին իրենց աջակցութիւնն ու մասնակցութիւնը ցուցաբերեցին տարբեր հասարակական եւ քաղաքական կազմակերպութիւններ, ուսխորհուրդներ եւ ուսանողութեան լայն շրջանակներ: Համերգին ներկաները հնարաւորութիւն ունեցան ունկնդրելու հեղինակային երգիչների` Վարդան Գալստեանի եւ Մարատ Յակոբեան կատարումները: Համերգի հէնց սկզբից ստեղծուեց բաւականին տրամադրող մթնոլորտ, որն պահպանուեց մինչեւ համերգի աւարտը: Երգիչները ներկայացրին իրենց` տարբեր ժամանակներում հեղինակած կատարումներ, որոնք մեծ ընդունելութեան արժանացան հանդիսատեսի կողմից: Թե երգիչները եւ թե հանդիսականը գիտակցում էին օրուայ խորհուրդն ու կարեւորութիւնը, բոլորիս համախմբել էր միասնակամ բարեգործութիւն անելու մարդասիրական այդ վեհ գաղափարը:
Արմէն Համբարձումեանի մայրը` տիկին Լենորան, համերգից յետոյ հարցազրոյցի ժամանակ նշել է. «Երբ Արմէնի ընկերները առաջարկեցին յայտարարութիւն տալ եւ դրամ հաւաքել, ես նախ մտածում էի, որ անհարամար է ուսանողներից գումար հաւաքելը, եւ ինչ խօսք, թերահաւատօրէն էին վերաբերւում այս ամէնին, բոլորովին յուսահատ էինք թեբ ես, թեբ Արմէնը: Սակայն երիտասարդութեան համախմբուածութիւնն ինձ զարմացրեց: Նման միասնականութիւն տեսել եմ միայն պատերազմի ժամանակ եւ այստեղ հարցը միայն դրամի մէջ չէ: Համերգից յետոյ, երբ Արմէնը տեսաւ լեփ լեցուն համերգասրահը, ովքեր եկել են ասելու, որ Մենք Արմէնի հետ ենք ,որդուս մէջ ասես հիւանդութեան դէմ պայքարելու կամքն աւելի էլ աւելի ամրապնդուեց: Ուրախ եմ այս համախմբուածութիւնը տեսնելու համար»:
Բարեգործական համերգի ամբողջ հասոյթը` 300 հազար դրամ, փոխանցուեց Արմէն Համբարձումեանին, որի մօտ յայտնաբերուել է յետորովայանամազային տարածութեան նեւրիլեմոմայ եւ շտապ պէտք է վիրահատուի Գերմանիայում:
Որպէս տեղեկատուութիւն: Արմէն Իւանի Համբարձումեանը` ծնուած 1992 թուականին` բազմազաւակ ընտանիքում (5 երեխայ) եւ Արցախեան գոյամարտում զոհուած ազատամարտիկի որդուն լուրջ առողջական խնդիրներ ունի, որի պատճառով արտասահմանում շտապ վիրահատել է պէտք, անհրաժեշտ են մեծ գումարներ, որը նրա ընտանիքը չունի:
Նրան օգնել ցանկացողների համար Արցախբանկում հաշուեհար է բացուել, որտեղ կարող են փոխանցել գումարը: Ձեր նուիրատուութիւնները կարող էք կատարել “Արցախբանկի” բոլոր մասնաճիւղերում, որոնք գտնւում են ԼՂՀ բոլոր շրջաններում եւ ՀՀ Երեւան քաղաքում` Կիեւեան 3, Սայաթ – Նովայ 12, Խորենացու 2/14, Տիգրան Մեծի 3/1, Բաղրամեան 53 հասցեններում:
Հաշուեհամարն է 22310027134300